बंद हुक्का बार में हुई चाकूबाजी और फायरिंग, एक किशोर घायल; दो टीनेजर्स गिरफ्तार
Delhi Govindpuri Hookah Bar Firing Case - Youth Shot Dead, Two Teenagers Arrested. Follow Delhi Crime News, Headlines And Latest Updates On Dainik Bhaskar. दिल्ली के गोविंदपुरी इलाके में गुपचुप तरीके से चलाए जा रहे हुक्का बार में 17 साल के लड़के की गोली मारकर हत्या कर दी गई। पुलिस ने रविवार को बताया कि हत्या के आरोप में दो किशोरों को गिरफ्तार किया गया है।
दिल्ली के गोविंदपुरी इलाके में गुपचुप तरीके से चलाए जा रहे हुक्का बार में 17 साल के लड़के की सिर में गोली मारकर हत्या कर दी गई। पुलिस ने रविवार को बताया कि हत्या के आरोप में दो टीनेजर्स को गिरफ्तार किया गया है। वहीं, एक अन्य किशोर को चाकू मारकर घायल किया गया है।
पुलिस के मुताबिक, शनिवार को दोपहर सवा तीन बजे कालकाजी थाने में एक PCR कॉल आई। जिसमें बताया गया कि एक बंद पड़े हुक्का बार में 7-8 टीनेजर्स ने एक युवक को गोली मार दी है। हुक्का बार को 1 अप्रैल को बंद कर दिया गया था।
हुक्का बार के फ्लोर पर खून फैला मिला
जानकारी मिलने पर स्थानीय पुलिस गोविंदपुरी एक्सटेंशन पहुंची। एक बिल्डिंग की पहली मंजिल पर अवैध रूप से हुक्का बार चलाया जा रहा था। पुलिस जब वहां पहुंची तो फ्लोर पर खून फैला हुआ मिला। स्थानीय लोगों से पूछताछ में पता चला कि घायलों को AIIMS ले जाया गया है।
पुलिस के मुताबिक, प्रारंभिक जांच में पाया गया कि 17 साल के कुणाल के सिर में गोली लगने से उसकी वहीं मौत हो गई थी, उसे मृत ही अस्पताल लाया गया था। वहीं, राहुल को पैर में चाकू मारा गया था। जिसका इलाज चल रहा है।
सोशल मीडिया पर आपत्तिजनक वीडियो पोस्ट करने का था विवाद
दिल्ली पुलिस के मुताबिक, कुणाल और राहुल ने पकड़े गए टीनेजर में से एक का आपत्तिजनक वीडियो सोशल मीडिया पर शेयर किया था। जिसके बाद से बदला लेने के लिए वह उनकी तलाश कर रहा था। आरोपी टीनेजर को पता चला कि दोनों हुक्का बार में लकी नाम के शख्स की जन्मदिन की पार्टी में शामिल हुए हैं। वह तुरंत वहां अपने कुछ दोस्तों के साथ पहुंच गया। कुछ लड़के नीचे रुक गए और कुछ ऊपर हुक्का बार में चले गए।
वीडियो को लेकर कुणाल, राहुल और आरोपी टीनेजर में विवाद हुआ। विवाद के बाद आरोपी ने कुणाल को सिर में गोली मार दी। वहीं, राहुल के पैर पर चाकू से हमला करके वहां से फरार हो गए।
पुलिस ने बताया कि इस मामले की जांच में स्थानीय बदमाशों के शामिल होने की बात सामने आई है। 15 और 17 साले के दो टीनेजर को पकड़ा गया है। दोनों ही किशोरों का आपराधिक इतिहास रहा है। अपराध में इस्तेमाल बैटन तलवार (गुप्ती) और बुलेट बाइक बरामद कर ली गई है।
हत्या से जुड़ी ये खबरें भी पढ़ सकते हैं....
12 साल के बच्चे की उसके दोस्तों ने हत्या की, सिगरेट पीता देख शिकायत की धमकी दी थी
दिल्ली के बदरपुर में 12 साल के बच्चे की उसके दोस्तों ने हत्या कर दी। इसके बाद उसके शव को नाले में फेंक दिया। रिपोर्ट्स के मुताबिक, बच्चे ने अपनी क्लास में पढ़ने वाले दो दोस्तों को स्कूल में सिगरेट पीते हुए देख लिया था। पूरी खबर पढें...
हत्या कर शव को बैग में भरा, नाले में फेंका; दिल्ली में पुलिस ने एक कपल को किया गिरफ्तार
दिल्ली के उत्तम नगर इलाके में एक व्यक्ति की हत्या और उसके शव को बैग में भरकर नाले में फेंकने के आरोप में एक व्यक्ति और उसकी पत्नी को गिरफ्तार किया गया। पुलिस ने आरोपियों की पहचान शुभम और फातमा के रूप में की। आरोपियों ने बताया कि उनका तीसरा सहयोगी सन्नी फरार है। पूरी खबर पढ़ें...